চট্টগ্রামের মূল কেন্দ্রে অবস্থিত বাটালী হিল। এটি চট্টগ্রাম শহরের সবচেয়ে উচু পাহাড়। উচ্চতা প্রায় ২৮০ ফুট। মনে মনে ভাবছেন এতে উঠতে চরম কষ্ট করতে হবে। চিন্তার কোনো কারণ নেই, পাহাড়ে উঠার যাদের নূন্যতম অভিজ্ঞতা নেই তারা অনায়াসে বাটালী হিলে উঠতে পারবেন। চট্টগ্রাম শহরের প্রাণ কেন্দ্রের লালখান বাজার এলাকার ইস্পাহানী মোড়ের  উত্তরে ফাহিম মিউজিকের পাশ ঘেষে এবং ম্যাজিস্ট্রেট কলোনীর পিছন দিয়ে পিচ ঢালা পথ বেয়ে উপরে দিকে উঠে গেছে বাটালী হিলের রাস্তা। এই বাটালী হিল আবার জিলাপি পাহাড় নামেও পরিচিত। এর কারণ হচ্ছে- পাহাড়ের উঠার রাস্তাটি জিলাপির প্যাচের মত আকা-বাকা পথ বেয়ে উপরের দিকে উঠে গেছে এর ফলে পাহাড়ের চূড়ায় উঠার সময় অন্যরকম একটা চমৎকার অনুভূতি হয়। কিন্তু লক্ষ্য করার মত একটা ব্যাপার হচ্ছে- প্রাকৃতিক নৈসর্গে ভরা এই চমৎকার পাহাড়টি চট্টগ্রামের মূল কেন্দ্রে অবস্থিত হলেও অনেকেই এর অবস্থান জানেননা। এমনকি আমি নিজেও জানতাম না! যদিও আমি ছোট  বেলা থেকে এই পাহাড়ের নাম শুনে এসেছি।    সর্বোচ্চ চূড়াটিকে বলা হয়- শতায়ু অঙ্গন। বাটালী হিলের সর্বোচ্চ চূড়ায় উঠলে পুরো চট্টগ্রাম শহর দেখা যায়। সেখানে গিয়ে অনুভব করা যাবে জঙ্গলের মুগ্ধতা। বিগত ২০০৩ সাল থেকে ২০০৫ সাল পর্যন্ত বাটালী হিলে বাংলাদেশ পুলিশের সৌজন্যে জলপাই, কাঠাল, কালজাম, লিচু, কমলা, আম, জাফরান, চন্দন, কফি, অর্জুন গাছ সহ বিভিন্ন প্রজাতির প্রায় সাড়ে ১২ হাজার গাছ রোপন করা হয়। উল্লেখ্য বাটালি হিল বাংলাদেশ সরকারের গণপূর্ত বিভাগের নিজস্ব সম্পত্তি। উক্ত পাহাড়ের বিভিন্ন চূড়ায় গণপূর্ত মন্ত্রণালয়ের  অফিস ও বেশ কয়েকটি বাংলো রয়েছে।    এবার দেখে নেয়া যাক বাটালী হিলের কয়েকটা ছবি।          এই ধরণের সিড়ি দিয়ে উঠতে পারবেন বাটালী হিলে তবে প্রাকৃতিক নৈসর্গিক দৃশ্য অবলোকন করা মিস করবেন।        আশপাশের সুন্দর দৃশ্য দেখতে দেখতে সামনের দিকে এগিয়ে যাবেন পর্যটকরা।        আকা-বাকা পথ বেয়ে মূল চূড়ার দিকে এগিয়ে যাচ্ছে পাহাড়ি পথ।        পাহাড়ে সহজে উঠা-নামার সিড়ি।        ঐ দূর পাহাড় হাতছানি দিয়ে ডেকে নিয়ে যায় প্রকৃতি প্রেমীদের।        এই ধরনের আকা-বাকা পথের জন্য একে জিলাপি পাহাড়ও বলা হয়।        বাটালী হিলের সর্বোচ্চ চূড়ার নাম শতায়ু অঙ্গন।        পাহাড়ের সর্বোচ্চ চূড়া  থেকে চট্টগ্রাম শহরের দৃশ্য।        প্রকৃতি প্রেমীরা জঙ্গলের স্বাদ পেতে পারেন বাটালী হিলে।        বাটালী হিলের সর্বোচ্চ চূড়া- শতায়ু অঙ্গন।        পাহাড়ের সর্বোচ্চ চূড়া থেকে চট্টগ্রাম শহরের দৃশ্য।        প্রাইভেট গাড়ি নিয়েও উঠতে পারবেন বাটালী হিলে। তবে হেঁটে উঠায় সবচেয়ে ভাল।        জিলাপির প্যাচের মত আকা-বাকা পথ বেয়ে চূড়ায় দিকে উঠে যাচ্ছে বাটালী হিলের রাস্তা।          বিশেষ কৃতজ্ঞতায়- ব্লগার কৌশিক।    http://chatikiyangruman.blogspot.com/2011/06/blog-post.html